नोटबंदी में डिफाल्टर खातों में भी आए पैसे, सीए को हिदायत- ध्यान से करें ऑडिट
नोटबंदीका बैंकों को ही लाभ नहीं मिला है बल्कि इसका फायदा लोगों ने भी उठाया है। खास कर वह लोग जिन्होंने बैंकों से लोन ले रखा था। ऐसे लोगों ने बैंकों को एक मुश्त रकम में पैसा देकर अपना लोन उतार लिया। ऐसा करने से वे टैक्स देने से भी बच गए और लोन भी उतर गया।
शनिवार को शहर में सीए जुटे थे। सेमिनार में वक्ताओं ने कहा कि अब जो खाते नॉन परफार्मिंग ऐसेट कैटेगरी में आते थे, यानी लोगों ने लोन का पैसा जमा नहीं किया था, अब वो सही हो गए हैं। बैंकों में भरपूर पैसा गया है। इसलिए जिन खातों की कैटेगरी बदल गई है, अब उनका ध्यान से ऑडिट करें।
सेमिनार कौंसिल ऑफ चार्टर्ड अकाउंटेंट्स की जालंधर शाखा ने करवाया था। इसमें जालंधर और आसपास के इलाकों से 3 सौ लोग पहुंचे थे। गुजरात के सीनियर सीए कुंतल पी. शाह ने विचार रखे। उन्होंने कहा कि बैंक अर्थव्यवस्था का मजबूत आधार हैं। बैंकों की ऑडिट करने में चार्टर्ड अकाउंटेंट की भूमिका अत्यधिक महत्वपूर्ण है। विशेष रूप से इस साल बैंक लेखा ऑडिट बहुत महत्वपूर्ण काम है क्योंकि नोटबंदी के कारण कई महत्वपूर्ण बदलाव आए हैं। नोटबंदी के बाद लोगों ने खूब पैसा बैंक में जमा किया है।। ऋणों के रिस्ट्रक्चरिंग को इस साल ओडिटोर्स द्वारा ध्यान से कवर किया जाना चाहिए। वजह, जो खाते लंबे समय से बीमार थे, अब वो तंदरुस्त हो रहे हैं। पंजाब में खेतीबाड़ी के लोन प्रमुख हैं। इसलिए कृषि ऋण के ऑडिट शुरू करने से पहले सीएस नियमों को ध्यान से जान लें। ब्रांच के नए चेयरमैन सीए दीपक बजाज ने पदभार संभाला। पुराने चेयरमैन मनोज चड्डा ने अपने अनुभव बताए। दीपक बजाज की चेयरमैनशिप में ये पहला सेमिनार रहा।
सीए चंदन नारंग, वाइस चेयरमैन सीए राघव अरोड़ा, कोषाध्यक्ष सीए शशि भूषण, सीए पुनीत ओबराय, सीए संदीप विज, सीए राजेश आनंद, सीए भारत मागो, सीए पुनीत, सीए इंद्रजीत अभिलाषी, सीए सलिल गुप्ता, सीए अश्विनी जिंदल, सीए मनमोहन पुरी, सीए आरएस कालड़ा।
hin_Deva hin_Deva hin_Deva hin_Deva hne_Deva